ດາວ​ທຽມ​ ຂອງ​ອົງ​ການ​ນາ​ຊາ ຈະ​ວັດ​ແທກ​ປ່າໄມ້ ​ໃນ​ທົ່ວ​ໂລກ
ທ່ານດູ​ບາ​ຢາ ກ່າວ​ວ່າ ເຫດ​ຜົນ​ທີ່​ພວກ​ເຮົາ​ ຈຳ​ເປັນ​ຕ້ອງ​ຮູ້ ​​ຍ້ອນ​ວ່າ ເວ​ລາ​ໃດ​ ພວກ​ເຮົາ​ຕັດ​ຕົ້ນ​ໄມ້ ພວກ​ເຮົາ​ແມ່ນ​ຈະ​ປ່ອຍ​ທາດ​ຄາ​ບອນ ອອ​ກ​ໄປ​ສູ່​ບັນ​ຍາ​ກາດ ແລະ​ພວກ​ເຮົາ​ບໍ່​ຮູ້​ວ່າ ມັນ​ໄດ້​ປ່ອຍຄາ​ບອນ ອອກ​ໄປ​ຫຼາຍ​ປານ​ໃດ.
ປ່າໄມ້ ຊຶ່ງມັກຈະເອີ້ນວ່າ ແມ່ນປອດຂອງໂລກມະນຸດເຮົາ ຍ້ອນປ່າໄມ້ເຫຼົ່ານີ້ຜະລິດ ອັອກຊີເຈັນ ນອກນັ້ນ ປ່າໄມຍັງໄດ້ເກັບກັກທາດຄາບອນໄວ້ ເປັນຈຳນວນຫຼວງຫຼາຍນຳ ບັນດານັກວິທະຍາສາດ ຈາກອົງການ ອະວະກາດ ສະຫະລັດ ຫລື NASA ຕ້ອງການ ຢາກຈະຮູ້ວ່າ ມີທາດຄາບອນຫຼາຍປານໃດແທ້ ດັ່ງນັ້ນ ພວກເຂົາເຈົ້າຈຶ່ງໄດ້ ສົ່ງດາວ ທຽມຂຶ້ນສູ່ອະວະກາດ ເພື່ອຈະເກັບກຳ ການວັດແທກທີ່ແນນອນນີ້ ໃຫ້ພວກເຂົາເຈົ້າ ນັກຂ່າວວີໂອເອ Kevin Enochs ມີລາຍງານກ່ຽວກັບເລື້ອງນີ້ ຊຶ່ງວັນນະສອນ ຈະນຳ ເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ພວກຕົ້ນໄມ້ຕ່າງໆ ແມ່ນເປັນສ່ວນປະກອບຫຼັກ ໃນອັນທີ່ພວກນັກວິທະຍາສາດ ເອີ້ນວ່າ ຊີວະມວນຫຼືໄບໂອແມສ ຂອງໂລກ ທ່ານຣາຟ ດູບາຢາ ຈາກໂຄງການ GEDI ທີ່ຫຍໍ້ມາຈາກຄຳວ່າ Global Ecosystem Dynamics Investigation ກ່າວວ່າ ແລະເປັນທີ່ຮູ້ກັນຢ່າງແນ່ນອນແລ້ວວ່າ ທາດຄາບອນທີ່ເຮັດໃຫ້ໂລກຮ້ອນມີຫຼາຍປານໃດ ຢູ່ໃນຕົ້ນໄມ້ພວກນັ້ນ, ຂັ້ນຕອນທີ່ເອີ້ນວ່າ ການເກັບກັກທາດຄາບອນແມ່ນສິ່ງນຶ່ງ ທີ່ພວກ ວິທະຍາສາດ ຂອງອົງການນາຊາ ຕ້ອງການຢາກຈະເຮັດ ມາເປັນເວລາດົນນານແລ້ວ ທ່ານຣາຟ ດູບາຢາ ກ່າວວ່າ ໃນປັດຈຸບັນນີ້ ພວກເຂົາເຈົ້າຈະເຮັດແຜນທີ່ໂລກ, ທັງນີ້ກໍຍ້ອນດາວທຽມຂະໜາດຕູ້ເຢັນ ທີ່ຖືກສົ່ງຂຶ້ນໄປ ໃນຕົ້ນເດືອນທັນວາຜ່ານມານີ້ ແລະໃນອີກບໍ່ດົນ ກໍຈະມີການຕິດຕັ້ງຢູ່ ສະຖານີອະວະກາດນາໆຊາດ ທ່ານໄບຣເອັນ ແບລຣ໌ ນັກວິທະຍາສາດຈາກໂຄງການ GEDI ກ່າວວ່າ ການວັດແທກທີ່ຊັດເຈນຂອງການສະທ້ອນ ຈະເຮັດໃຫ້ພວກວິທະຍາສາດສາມາດ ລົງຄວາມເຫັນໄດ້ ເຖິງຄວາມສູງແລະນ້ຳໜັກຂອງພວກຕົ້ນໄມ້ໃນປ່າແລະຕາມຄຸ້ມ ຕ່າງໆ ທີ່ຢູ່ໃກ້ຄຽງພວກເຈົ້າ ການຮຽນຮູ້ຕ່າງໆນີ້ ຈະສາມາດຊ່ອຍຄົ້ນພົບ ບໍ່ພຽງແຕ່ວ່າ ມີຄາບອນຫຼາຍປານໃດ ທີ່ເກັບສະສົມໄວ້ ແຕ່ມັນຍັງມີຢ່າງອື່ນ ບ່ອນທີ່ສາມາດຈະປູກຕົ້ນໄມ້ຕື່ມ, ແລະມີທາດ ຄາບອນຫຼາຍປານໃດ ຖືກປ່ອຍອອກມາ ຈາກການຕັດໄມ້ທຳລາຍປ່າ ໄປສູ່ບັນຍາ ກາດນັ້ນ ທ່ານດູບາຢາ ກ່າວຕື່ມອີກວ່າ ໂຄງການ GEDI ຈະເລີ້ມເຮັດວຽກໃນຮອບ 2 ປີຂ້າງໜ້າ ແລະຈະກຳກັບສິ້ງຊອມເບິ່ງເລື້ອງອື່ນໆເຊັ່ນ ແຜ່ນນ້ຳກ້ອນເປື່ອຍ ແລະນ້ຳຖ້ວມ ໃນເຂດແຄມຝັ່ງທະເລນຳດ້ວຍນັ້ນ